Diari Oficial de la Generalitat Valenciana


Sumari del DOGV 6999, del 09-04-2013 (2013/3318)

RESOLUCIÓ de 2 de abril de 2013, del director general de Centres i Personal Docent, que complementa i corregix errors respecte a la Resolució de 27 de desembre de 2012, de la convocatòria d'ajudes per a l'adquisició de llibres de text i de material didàctic i informàtic de l'alumnat d'Educació Primària, Educació Secundària Obligatòria i d'unitats d'educació especial, escolaritzat en un centre públic o privat concertat en la Comunitat Valenciana per al curs 2012-2013.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6999

Data del DOGV
:   09-04-2013

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2013/3318


Data del document
:   02-04-2013

Organisme emissor
:   Conselleria d'Educació, Cultura i Esport

Tipus de document
:   Resolució

Correcció d'errades

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

RESOLUCIÓ de 2 de abril de 2013, del director general de Centres i Personal Docent, que complementa i corregix errors respecte a la Resolució de 27 de desembre de 2012, de la convocatòria d'ajudes per a l'adquisició de llibres de text i de material didàctic i informàtic de l'alumnat d'Educació Primària, Educació Secundària Obligatòria i d'unitats d'educació especial, escolaritzat en un centre públic o privat concertat en la Comunitat Valenciana per al curs 2012-2013. [2013/3318]  
Per mitjà de la Resolució de 27 de desembre de 2012, de la Direcció General de Centres i Personal Docent (DOCV 6938, 08.01.2013), es va resoldre la convocatòria d'ajudes de llibres de text i de material didàctic i informàtic fases A i B previstes en l'Orde 31/2012, de 22 de juny, de la Conselleria d'Educació, Cultura i Esport per la qual es regulen les bases de la convocatòria d'ajudes per a l'adquisició de llibres de text i de material didàctic i informàtic de l'alumnat d'Educació Primària, Educació Secundària Obligatòria i d'unitats d'educació especial escolaritzats en un centre públic o privat concertat de la Comunitat Valenciana per al curs 2012-2013, publicada en el DOCV núm. 6806, de 28 de juny.  
  
Després d'esta, s'han detectat, d'ofici o a instància de part, errors en la tramitació d'algunes sol·licituds de les fases A i B, per la qual cosa, de conformitat amb l'article 105, punt 2, de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE 285, 27.11.1992), és necessari rectificar els esmentats errors i modificar l'annex I, de beneficiaris, i l'annex II, de no beneficiaris de la Resolució de 27 de desembre de 2012, per a incloure l'alumnat afectat pels errors produïts després de la presentació de les sol·licituds en els centres i durant la seua tramitació.  
  
Així mateix, han aparegut noves sol·licituds que, per error o omissió de gravació per part dels centres docents, no es van incloure en l'esmentada Resolució de 27 de desembre de 2012 de la Direcció General de Centres i Personal Docent.  
Vista la proposta de concessió i denegació de les ajudes de la Comissió Avaluadora, reunida el 12 de març de 2013, una vegada analitzades les correccions d'errors i, conseqüentment, la modificació de la Resolució de 27 de desembre de 2012, i vist l'informe de conformitat del Servici de Títols, Beques i Ajudes a l'Estudi, com a òrgan instructor del procediment, eleva la citada proposta al director general de Centres i Personal Docent, formulada per la Comissió Avaluadora, una vegada comprovat que els beneficiaris reunixen tots els requisits per a rebre les ajudes, establits en la Llei 38/2003, General de Subvencions, de 17 de novembre, i en l'orde de convocatòria.   
  
D'acord amb el que establix la disposició final primera de l'Orde 31/2012, de 22 de juny, abans esmentada, per la qual la consellera d'Educació, Formació i Ocupació delega en la Direcció General de Centres i Personal Docent la facultat de concedir i denegar les ajudes per a l'adquisició de llibres de text i de material didàctic e informàtic, resolc:  
  
Primer  
Corregir els errors i per tan modificar l'annex I, alumnat beneficiari, de la Resolució de 27 de desembre de 2012, de la Direcció General de Centres i Personal Docent, de la convocatòria d'ajudes per a l'adquisició de llibres de text i de material didàctic i informàtic de l'alumnat d'Educació Primària, Educació Secundària Obligatòria i d'unitats d'educació especial, escolaritzat en un centre públic o privat concertat de la Comunitat Valenciana, per al curs 2012-2013, fases A i B, per a incloure un total de 1.878 alumnes que apareixen en l'annex I d'esta resolució, i que correspon al:   
1. Alumnat que, després de la correcció dels errors administratiu detectats, s'ha comprovat que reunix els requisits previstos en l'orde de convocatòria per a ser beneficiari.   
2. Alumnat la sol·licitud del qual, presentada en forma i termini, havia sigut traspaperada i que, després d'estudiar-la, s'ha comprovat que reunix els requisits previstos en l'orde de convocatòria per a ser beneficiari de l'ajuda.  
3. Alumnat que, després de la correcció dels errors administratius detectats, s'ha comprovat que havia rebut un percentatge d'ajuda concedida que havia de modificar-se.  
  
Segon  
Corregir els errors i, per tant, modificar l'annex II, alumnat no beneficiari, de la Resolució de 27 de desembre de 2012, per a incloure un total de 222 alumnes que apareixen en el annex II d'esta resolució i que corresponen al:  
1. Alumnat a qui s'ha modificat el motiu de denegació.  
2. Alumnat la sol·licitud del qual, presentada en forma i termini, havia sigut traspaperada i que després del seu estudi s'ha comprovat que no reunix els requisits previstos en l'orde de convocatòria per a ser beneficiari de l'ajuda.  
  
Tercer  
El pagament de les ajudes per a l'adquisició dels llibres de text i de material didàctic i informàtic, corresponent a esta resolució complementària i de modificació per correcció d'errors, es farà a càrrec de la línia de subvenció T0067000, del capítol IV, de la secció, servici, centre gestor i programa 26.22.58.749.84, de la Llei 11/2012, de 27 de desembre, de Pressupostos de la Generalitat per a l'exercici 2013 (DOCV 6933, 31.12.2012), per un total de 214.201 euros.  
  
Quart  
La quantia individual de l'ajuda, d'acord amb l'ordene tercer i la base 6 de l'annex I de l'orde de convocatòria, serà: de 125 euros per a l'alumnat beneficiari del 100 % de l'ajuda, de 88 euros per a l'alumnat beneficiari del 70 % de l'ajuda i de 50 euros per a l'alumnat beneficiari del 40 % de l'ajuda, de conformitat amb la renda i les situacions sociofamiliars de cada un dels beneficiaris, amb el desglossament següent:  
  
Alumnat beneficiari a què ha correspost el 100 % de la quantia de l'ajuda és de 1.488, per un import total de 186.000 euros.  
Alumnat beneficiari a què ha correspost el 70 % de la quantia de l'ajuda és de 223, per un import total de 19.624 euros.  
Alumnat beneficiari a què ha correspost el 40 % de la quantia de l'ajuda és de 167, per un import total de 8.350 euros.  
Alumnat beneficiari a què la correcció incrementa el percentatge de l'ajuda és d'1, se li reconeix la diferència de quantia, 60 %, per un import total de 75 euros.  
Alumnat beneficiari a què la correcció incrementa el percentatge de l'ajuda és de 4, se li reconeix la diferència de quantia, 30 %, per un import total de 152 euros.  
  
Quint  
Esta resolució es publicarà en el Diari Oficial de la Comunitat Valenciana i la mateixa resolució, junt amb les llistes definitives, annex I, de beneficiaris, i annex II, de no beneficiaris per no haver-se admés la sol·licitud d'error per part de l'interessat, es faran públiques en el tauler d'anuncis dels centres docents.  
Així mateix, la resolució amb les llistes de beneficiaris i no beneficiaris, per orde alfabètic, es publicarà en les direccions territorials d'Educació, Cultura i Esport d'Alacant, Castelló i València, així com en la pàgina d'Internet: .  
  
Sext  
Esta resolució produirà efectes a partir de l'endemà de ser publicada en el Diari Oficial de la Comunitat Valenciana.  
  
De conformitat amb els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei reguladora de la Jurisdicció Contenciosa Administrativa, contra la present resolució, que posa fi a la via administrativa, es podrà interposar potestativament un recurs de reposició o bé plantejar directament un recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant de la consellera d'Educació, Cultura i Esport en el termini d'un mes a comptar de l'endemà de la publicació en el Diari Oficial de la Comunitat Valenciana.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la publicació en el DOCV o a partir de l'endemà en què es notifique la resolució expressa del recurs de reposició o en què este haja d'entendre's presumptament desestimat.  
  
València, 2 d'abril de 2013.- El director general de Centres i Personal Docent: Santiago Martí Alepuz.